rejauldu/bengali-wikipedia huggingface dataset:
শৈলজা আচার্য () (১৯৪৪ – ১২ জুন, ২০০৯) একজন নেপালী রাজনীতিবীদ ছিলেন। তিনি নেপালী কংগ্রেস পার্টির উচ্চ পর্যায়ের একজন সদস্য ছিলেন। তিনি নেপালের প্রথম মহিলা মন্ত্রী।Manisha Koirala's aunt is new Nepal ambassador to India  (note: post not taken up due to illness)  আচার্য ছিলেন নেপালের প্রথম নির্বাচিত প্রধানমন্ত্রী বিশ্বেশ্বর প্রসাদ কৈরালা এবং কংগ্রেস প্রেসিডেন্ট গিরিজা প্রসাদ কৈরালার ভাগ্নি। ২০ বছর বয়সে তিনি নেপালের কাঠমান্ডুতে রাজনৈতিক কারাবন্দী হিসেবে দীর্ঘ সময় কারাবন্দী থাকেন। তিনি বলিউড অভিনেত্রী মনীষা কৈরালারও ফুফু হন।Shailaja Acharya passes away; top political leaders pay their last respects  ২০০৯ সালের ১২ জুন ত্রিভুবন বিশ্ববিদ্যালয়ের প্রশিক্ষণ হাসপাতালে তিনি মৃত্যুবরণ করেন। নিউমনিয়ায় আক্রান্ত হয়ে ৬৫ বছর বয়সে তিনি মারা যান।   তথ্যসূত্র   বহিঃসংযোগ  Remembering Shailaja Acharya  by Arun Sharma, Telegraph Nepal, June 25  বিষয়শ্রেণী:নেপালি রাজনীতিবিদ বিষয়শ্রেণী:১৯৪৪-এ জন্ম বিষয়শ্রেণী:নিউমোনিয়ায় মৃত্যু বিষয়শ্রেণী:নেপালি জনহিতৈষী বিষয়শ্রেণী:নেপালের উপ প্রধানমন্ত্রী বিষয়শ্রেণী:আলঝেইমার রোগ থেকে মৃত্যু বিষয়শ্রেণী:নেপালের মন্ত্রী বিষয়শ্রেণী:নেপালি কংগ্রেসের রাজনীতিবিদ বিষয়শ্রেণী:রাজনীতিতে নেপালি নারী বিষয়শ্রেণী:২০শ শতাব্দীর নেপালি নারী রাজনীতিবিদ বিষয়শ্রেণী:২১শ শতাব্দীর নেপালি নারী রাজনীতিবিদ বিষয়শ্রেণী:নেপালি কূটনীতিবিদ বিষয়শ্রেণী:২০০৯-এ মৃত্যু বিষয়শ্রেণী:মোরঙ জেলার ব্যক্তি বিষয়শ্রেণী:২০শ শতাব্দীর নেপালি রাজনীতিবিদ বিষয়শ্রেণী:২০শ শতাব্দীর জনহিতৈষী বিষয়শ্রেণী:২১শ শতাব্দীর নেপালি রাজনীতিবিদ
শ্রেণিবিন্যাসবিদ্যা বলতে নিচের বিষয়গুলো নির্দেশ করতে পারে: শ্রেণিবিন্যাস-সাধারণভাবে শ্রেণীকরণ করার বিজ্ঞান।  শ্রেণিবিন্যাসবিদ্যা (জীববিজ্ঞান) - বিজ্ঞানের সেই শাখা যেখানে জীবজগতের বিভিন্ন সদস্যদের যথাক্রমে সনাক্তকরণ ও নামকরণ করে বিভিন্ন দল-উপদলে বা স্তরে পর্যায়ক্রমে সাজিয়ে শ্রেণিবিন্যাস করা হয়।  জীববৈজ্ঞানিক শ্রেণিবিন্যাস - এক ধরনের বৈজ্ঞানিক শ্রেণিবিন্যাস পদ্ধতি যার মাধ্যমে মহাবিশ্বের সকল জীবকে বিভিন্ন গোষ্ঠী বা শ্রেণীতে সাজানো হয়।  বিদ্যমান শ্রেণিবিন্যাস হচ্ছে জীবজগতের প্রজাতিসমূহ, গণসমূহ এবং পরিবারসমূহ, যারা এখনও অস্তিত্বশীল,
নোয়াখালী-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ আবদুর রশিদবাংলাদেশ আওয়ামী লীগ১৯৭৯শূন্যআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
thumb|300px|right|প্লাস-সঁ-অঁরি বিরতিস্থল বা স্টেশন মন্ট্রিয়াল মেট্রো () উত্তর আমেরিকা মহাদেশের রাষ্ট্র কানাডার কুইবেক প্রদেশের রাজধানী শহর মন্ট্রিয়ালের পাতাল-রেল ভিত্তিক প্রধান জনপরিবহন ব্যবস্থা।  সোসিয়েতে দো ত্রঁস্‌পর মোঁরেয়াল (Société de transport de Montréal মন্ট্রিয়া পরিবহন সংস্থা) পাতাল-রেল ব্যবস্থাটির পরিচালক। এটি ১৯৬৬ সালের ১৪ই অক্টোবর উদ্বোধন করা হয়। সেসময় মন্ট্রিয়াল নগরীর নগরপ্রধান বা মেয়র ছিলেন জঁ দ্রাপো (Jean Drapeau)। ১৯৬০-এর দশকে তিনটি লাইনে ২৬টি বিরতি বা স্টেশন নিয়ে ব্যবস্থাটি চলছিল। বর্তমানে ৪টি লাইনে ৬৮টি বিরতি বা স্টেশন রয়েছে। লাইনগুলির মোট দৈর্ঘ্য । এগুলি মন্ট্রিয়াল দ্বীপের উত্তর, পূর্ব এবং কেন্দ্রভাগকে সেবা প্রদান করছে। এটি হলুদ ৪নং লাইনের মাধ্যমে লোঁগই (Longueuil) এবং কমলা রঙের ২নং লাইনের মাধ্যমে লাভাল (Laval) উপশহরগুলির সাথে সংযোগ স্থাপন করেছে।  left|thumb|মন্ট্রিয়াল পাতালরেল ব্যবস্থার বিবর্তন, ১৯৬৬-২০০৭|311x311px মন্ট্রিয়াল পাতালরেল কানাডার ব্যস্ততম দ্রুত পরিবহন ব্যবস্থা। এটি দৈনিক যাত্রী পরিবহনের দিকে থেকে নিউ ইয়র্ক শহর এবং মেক্সিকো শহরের পরে উত্তর আমেরিকা মহাদেশের ৩য় ব্যস্ততম দ্রুত পরিবহন ব্যবস্থা। সপ্তাহান্তের দিনগুলি বাদে কর্মদিবসগুলিতে প্রতিদিন প্রায় ১২ লক্ষ ৫৫ হাজার বার যাত্রীরা পাতালরেলটি ব্যবহার করেন (২০১৬ সালের তথ্য অনুযায়ী)। ২০১৬ সালে সমস্ত বছরে ৩৫ কোটিরও বেশিবার যাত্রীরা মন্ট্রিয়াল পাতালে রেলে চড়ে ভ্রমণ করেন। মাথাপিছু পাতালরেল ভ্রমণের সংখ্যার দিক থেকে উত্তর আমেরিকাতে নিউ ইয়র্ক শহরের পরেই মন্ট্রিয়াল পাতালরেলের অবস্থান।  তথ্যসূত্র  বহিঃসংযোগ  মন্ট্রিয়াল মেট্রোব্যবস্থার দাপ্তরিক ওয়েবসাইট   মন্ট্রিয়াল মেট্রোব্যবস্থার দাপ্তরিক ওয়েবসাইট    আরও দেখুন   বিষয়শ্রেণী:কানাডার দ্রুতগামী গণপরিবহন ব্যবস্থা বিষয়শ্রেণী:৭৫০ ভি ডিসি রেলওয়ে বিদ্যুতায়ন
রক্তধারা স্মৃতিসৌধ হলো বাংলাদেশের চাঁদপুর জেলার মুক্তিযুদ্ধে শহীদদের স্মরণে তৈরি করা একটি স্থাপনা বা স্মৃতিসৌধ। মুক্তিযুদ্ধে চাঁদপুরে অনেক স্বাধীনতাকামী গণহত্যার শিকার হন। তাদের স্মরণে ২০১১ সালে নির্মিত হয় এ স্মৃতিসৌধ।   ইতিহাস বাংলাদেশের ১৯৭১ সালের স্বাধীনতা যুদ্ধের সময় পাকিস্তানি হানাদার বাহিনী চাঁদপুর জেলার পদ্মা, মেঘনা ও ডাকাতিয়া নদীর মোহনায়, চাঁদপুর পুরাণ বাজার এবং চাঁদপুর বড় স্টেশনে কয়েকটি নির্যাতন কেন্দ্র বা টর্চার শেল তৈরি করে। যেগুলোতে চাঁদপুর জেলার স্বাধীনতাকামী মানুষদের ধরে নিয়ে পাকিস্তানি হানাদার বাহিনী তাদের উপর নির্মম নির্যাতন ও অত্যাচার করত। স্বাধীনতাকামী নারী পুরুষকে হাত-পা বেঁধে জীবন্ত ও মৃত মেঘনা ও ডাকাতিয়া নদীর স্রোতে ফেলে দিতো। রাজাকাররা পাকিস্তানি হানাদার বাহিনীদেরকে এই নির্মম হত্যাযজ্ঞ চালাতে সাহায্য করে। এই হত্যাযজ্ঞে যারা শহীদ হোন, তাদের স্মরনেই ২০১১ সালে এই রক্তধারা স্মৃতিসৌধটি তৈরি করা হয়।   নির্মাণ পদ্মা, মেঘনা ও ডাকাতিয়ার মিলনস্থল চাঁদপুর বড় স্টেশনের মোলহেডে বধ্যভূমিতে অবস্থান মুক্তিযুদ্ধের স্মৃতিস্তম্ভ ’রক্তধারা’। স্বাধীনতার চল্লিশ বছর পর ২০১১ সালে স্থানীয় বীর মুক্তিযোদ্ধা ও তরুণ প্রজন্মের দাবিতে প্রশাসনের উদ্যোগে  নির্মিত হয় ‘রক্তধারা’। একাত্তরে মুক্তিকামী বাঙালিকে এখানে এনে নির্যাতনের মাধ্যমে হত্যা করা হতো  এ বধ্যভূমিতে। তাদের স্মরণে  স্তম্ভ নির্মাণ করা হয়, যার নাম রাখা হয় রক্তধারা।  রক্তধারা'র স্থপতি চঞ্চল কর্মকার। এ স্মৃতিসৌধটি উদ্বোধন করেন তৎকালিন প্রধানমন্ত্রী শেখ হাসিনা। ২০১৯ সালে ৩১ অক্টোব এর নামফলক সংস্কার করেন মাহমুদুল হাসান খান।  তাৎপর্য রক্তধারা এক স্তম্ভ বিশিষ্ট এতে ৩টি রক্তের ফোঁটার প্রতিকৃতি দিয়ে বোঝানো হয়েছে রক্তের ধারা। টেরাকোটার মুর‍্যালে আঁকা হয়েছে বঙ্গবন্ধু শেখ মুজিবুর রহমানের ভাষণসহ মুক্তিযুদ্ধের কয়েকটি ঘটনাবলীর চিত্র।  এই স্মৃতিস্তম্ভে লেখা আছে-  'নরপশুদের হিংস্র থাবায় মৃত্যুকে তুচ্ছ করেছে যারা  এখানে ইতিহাস হয়ে আছে তাঁদের রক্তধারা  এ শুধুই স্মরণ নয়  নয় ঋণ পরিশোধ  এখানে অবনত শ্রদ্ধায়  নরপশুদের জানিও ঘৃণা আর ক্রোধ।'  আরও দেখুন  অঙ্গীকার স্মৃতিসৌধ  তথ্যসূত্র   বহিঃসংযোগ   বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:ঐতিহাসিক স্থান
Discovery A Discoverer  Discovery date  Alternatedesignations B  Category  Orbital elements  C Epoch  Eccentricity (e)  Semi-major axis (a)  Perihelion (q)  Aphelion (Q)  Orbital period (P)  Mean orbital speed  Inclination (i)  Longitude of theascending node (Ω)  Argument ofperihelion (ω)  Mean anomaly (M)  Physical characteristics D Dimensions  Mass  Density  Surface gravity  Escape velocity  Rotation period  Spectral class  Absolute magnitude  Albedo (geometric)  Mean surfacetemperature Planet, Minor  zh:Template:Minor Planet
অরবিন্দ শ্রীনিবাস (জন্ম ৭ জুন ১৯৯৪) একজন ভারতীয় কম্পিউটার বিজ্ঞানী এবং উদ্যোক্তা। তিনি পারপ্লেক্সিটি এআই- এর সিইও এবং সহ-প্রতিষ্ঠাতা হিসেবে সর্বাধিক পরিচিত। পারপ্লেক্সিটি এআই একটি কৃত্রিম বুদ্ধিমত্তা সংস্থা যা কথোপকথনমূলক অনুসন্ধান প্রযুক্তিতে বিশেষজ্ঞ।     প্রাথমিক জীবন এবং শিক্ষা  শ্রীনিবাস ১৯৯৪ সালের ৭ জুন ভারতের মাদ্রাজের(বর্তমানে চেন্নাই) একটি তামিল পরিবারে জন্মগ্রহণ করেন।   তিনি ইন্ডিয়ান ইনস্টিটিউট অফ টেকনোলজি মাদ্রাজ থেকে তড়িৎ ও বৈদ্যুতিন প্রকৌশল থেকে বি.টেক(ব্যাচেলর অব টেকনোলজি) এবং এম.টেক অর্জন করেন।  পরবর্তীতে  ক্যালিফোর্নিয়া বিশ্ববিদ্যালয় থেকে কম্পিউটার বিজ্ঞানে পিএইচডি করেন।    কর্মজীবন  শিক্ষাজীবনেই তিনি ওপেনএআই, গুগল ব্রেন এবং ডিপমাইন্ডে মেশিন লার্নিং এবং কৃত্রিম বুদ্ধিমত্তার উপর গবেষক পদে অধিষ্ঠিত ছিলেন।    ২০২২ সালে, তিনি ডেনিস ইয়ারাটস, জনি হো এবং অ্যান্ডি কনউইনস্কির সাথে পারপ্লেক্সিটি এআই-এর প্রতিষ্ঠা করেন।   Goode, Lauren. "Perplexity's Founder Was Inspired by Sundar Pichai. Now They're Competing to Reinvent Search". Wired. ISSN 1059-1028. Retrieved 2025-05-10.  টাইম ম্যাগাজিন ২০২৪ সালে তাঁকে "টাইম১০০ এআই এর সবচেয়ে প্রভাবশালী ব্যক্তিদের একজন" হিসেবে মনোনীত করে।    তথ্যসূত্র   বিষয়শ্রেণী:আইআইটি মাদ্রাজের প্রাক্তন শিক্ষার্থী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:কৃত্রিম বুদ্ধিমত্তা গবেষক বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
ডাইন হচ্ছে সিজিএস পদ্ধতিতে বল পরিমাপের একক যা আধুনিক এসআই একক নিউটনের পূর্বসূরি। প্রাচীন গ্রিক δύναμις (রোমান অক্ষরে: dynamis) শব্দটি থেকে ডাইন শব্দটি নেওয়া হয়েছে যার আক্ষরিক অর্থ ক্ষমতা, বল, সামর্থ্য। ডাইন একটি লব্ধ একক।  ইতিহাস বলের সিজিএস এককরূপে ডাইন নামটি ১৮৭৩ সালে প্রথম ব্রিটিশ এসোসিয়েশন ফর দি এডভান্সমেন্ট অব সাইন্স কর্তৃক প্রস্তাব করা হয়েছিল।  সংজ্ঞা এক গ্রাম ভর যুক্ত একটি বস্তকে এক সেন্টিমিটার প্রতি বর্গ সেকেন্ড হারে ত্বরিত করতে যে পরিমাণ বলের প্রয়োজন তাকে এক ডাইন হিসেবে সংজ্ঞায়িত করা হয়। সমতূল্য আরেকটি সংজ্ঞা হল, “যে পরিমাণ বল এক গ্রাম ভরের উপর ক্রিয়া করলে প্রতি সেকেন্ডে 1 cms–1 হারে বেগের পরিবর্তন ঘটায় সেই পরিমাণ বলই এক ডাইন।”  রূপান্তর  1 ডাইন (dyn) = 1 গ্রাম-সেন্টিমিটার প্রতি বর্গ সেকেন্ড (g⋅cms–2) = 10−5 কেজি-মিটার প্রতি বর্গ সেকেন্ড (kg⋅ms–2) = 10−5 নিউটন (N)  1 ডাইন (dyn) = 10 মাইক্রো-নিউটন (μN)  1 ডাইন (dyn) ≈ 7.2330×10–5 পাউন্ডাল (pdl)  1 ডাইন (dyn) ≈ 2.2481×10–6 পাউন্ড-ফোর্স (ft⋅lbf বা lbf)  1 ডাইন (dyn) = 10 ন্যানোস্থীন (nanosthène) (পুরাতন মিটার-টন-সেকেন্ড পদ্ধতিতে)  1 নিউটন (N) = 1 কেজি-মিটার প্রতি বর্গ সেকেন্ড (kg⋅ms–2) = 105 গ্রাম-সেন্টিমিটার প্রতি বর্গ সেকেন্ড (g⋅cms–2) = 105 ডাইন (dyn)  প্রয়োগ ডাইন প্রতি সেন্টিমিটার এককটি পৃষ্ঠটান  পরিমাপে ঐতিহ্যগতভাবে চলে আসছে। যেমন:– 25 °C (77 °F) তাপমাত্রায় পাতিত পানির  পৃষ্ঠটান 71.99 ডাইন প্রতি সেন্টিমিটার (dyn/cm) এস আই এককে যা 71.99×10−3 নিউটন প্রতি মিটার (Nm−1) বা 71.99  মিলিনিউটন প্রতি মিটার (mNm−1)  তথ্যসূত্র  বিষয়শ্রেণী:বলের একক
বের্নার্ড ল্যুকাস "বেন" ফেরিঙ্গা (; জন্ম: ১৮ মে, ১৯৫১) ঘ্রোনিঙেন এলাকায় জন্মগ্রহণকারী বিশিষ্ট ওলন্দাজ কৃত্রিম জৈব রসায়নবিদ। আণবিক ন্যানোপ্রযুক্তি এবং সমজাতীয় অনুঘটন বিশেষজ্ঞ। তিনি স্ট্রাটিং রসায়ন ইনস্টিটিউটের ইয়াকোবুস হেনরিকুস ফান্ট হফ আণবিক বিজ্ঞান বিভাগের ডিস্টিংগুইসড অধ্যাপক। এছাড়াও, নেদারল্যান্ডসের ঘ্রোনিঙেন বিশ্ববিদ্যালয়ের শিক্ষানুক্রমিক অধ্যাপক ও রয়্যাল নেদারল্যান্ডস বিজ্ঞান একাডেমির বিজ্ঞান বিভাগের পরিচালনা কমিটির সভাপতি তিনি।   কর্মজীবন  ১৯৭৮ সালে প্রয়াত অধ্যাপক হান্স উইনবার্গের তত্ত্বাবধানে ঘ্রোনিঙেন বিশ্ববিদ্যালয় থেকে পিএইচডি ডিগ্রি লাভ করেন। নেদারল্যান্ডসের শেলে স্বল্পকালীন অবস্থান শেষে যুক্তরাজ্যে চলে যান। এরপর ১৯৮৪ সালে ঘ্রোনিঙেন বিশ্ববিদ্যালয়ে প্রভাষক হিসেবে মনোনীত হন। ১৯৮৮ সালে পূর্ণাঙ্গ অধ্যাপকরূপে অধ্যাপক উইনবার্গের স্থলাভিষিক্ত হন।  ফেরিঙ্গার গবেষণাক্ষেত্রের সাফল্য মৌলিক থেকে আধুনিক স্টেরিওকেমিস্ট্রি পর্যন্ত বিস্তৃত।  ইতোমধ্যে ৩০-এর অধিক স্বত্ত্ব ও ৬৫০-এর অধিক গবেষণা কর্ম প্রকাশিত হয়েছে। ত্রিশ সহস্রাধিকবার তার গবেষণাকে উদ্বৃত্ত করা হয়েছে ও এইচ-সূচকে ৯০ অতিক্রম করেছেন। তার কর্মজীবনে শতাধিক পিএইচডি ছাত্রের গবেষণাকর্মে নেতৃত্ব দিয়েছেন।  ২০১৬ সালে তিনি "আণবিক যন্ত্রসমূহের নকশা প্রণয়ন ও সংশ্লেষণের জন্য" স্যার জে. ফ্রেজার স্টডার্ট ও জঁ-পিয়ের সোভাজের সাথে যৌথভাবে রসায়নশাস্ত্রে নোবেল পুরস্কার লাভ করেন।   তথ্যসূত্র    বহিঃসংযোগ   বিষয়শ্রেণী:ওলন্দাজ রসায়নবিদ বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:জৈব রসায়নবিদ বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:নোবেল বিজয়ী রসায়নবিদ বিষয়শ্রেণী:স্পিনোজা পুরস্কার বিজয়ী বিষয়শ্রেণী:ঘ্রোনিঙেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঘ্রোনিঙেন বিশ্ববিদ্যালয় অনুষদ বিষয়শ্রেণী:এমেনের ব্যক্তিত্ব বিষয়শ্রেণী:ওলন্দাজ নোবেল বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য
আরবীতে মিনহাজ মানে "পথ"। মিনহাজ দ্বারা আরো উল্লেখ হতে পারে:   মিনহাজ-ই-সিরাজ, ভারতের ১৩ শতকের পারস্য ইতিহাসবিদ  মিনহাজুল আবেদীন, বাংলাদেশী ক্রিকেটার  মিনহাজুল আবেদীন আফ্রিদি, বাংলাদেশী ক্রিকেটার  মিনহাজুর রহমান, বাংলাদেশী ক্রিকেটার  মিনহাজ খান, বাংলাদেশী ক্রিকেটার  মিনহাজুল আবেদীন নান্নু, বাংলাদেশ জাতীয় ক্রিকেট দলের সাবেক অধিনায়ক  মিনহাজুল আরফিন আজাদ, ভারতীয় বাঙালি রাজনীতিবিদ  মিনহাজ মার্চেন্ট, ভারতীয় সাংবাদিক  হাসান মিনহাজ, ভারতীয়-আমেরিকান কৌতুক অভিনেতা  মিনহাজ বিশ্ববিদ্যালয়, লাহোর, পাকিস্তানের লাহোরে অবস্থিত একটি বেসরকারী বিশ্ববিদ্যালয়  বিষয়শ্রেণী:ইসলামি পরিভাষা
গুস্তাভো নোনাতো সান্তানা (, ; জন্ম: ৩ মার্চ ১৯৯৮; নোনাতো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন গুস্তাভো নোনাতো সান্তানা ১৯৯৮ সালের ৩রা মার্চ তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:সাও পাওলোর ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ফুটবল ক্লাব লুদোগোরেৎস রাজগ্রাদের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
ব্যবহার  এই  টেমপ্লেটটি তখন ব্যবহার করুন যখন আপনার একটি তালিকা বা ছকে নির্দিষ্ট আইটেম অনুপস্থিত থাকে।  এই টেমপ্লেট ব্যবহার করা পৃষ্ঠাগুলি :বিষয়শ্রেণী:তথ্য অনুপস্থিত-এ অন্তর্ভুক্ত করা হয়েছে।   প্যারামিটার    এই ট্যাগ যোগ করার মাস এবং বছর।   যদি আপনি একটি "?"  প্যারামিটার হিসাবে করেন, এটি টেমপ্লেট টেক্সটটিকে "?" এ ছোট করবে, যা টেবিল এবং চার্টের মতো খুব আঁটসাঁট জায়গায় দরকারী।   উদাহরণ   Code   Result বরির বাবা: {{তথ্য অনুপস্থিত}}   রবির বাবা:  রবির মা: {{তথ্য অনুপস্থিত|?}}   রবির মা:  {| class=wikitable ! সম্পর্ক !! নাম !! তারিখ |- | স্বয়ং || জর্জ || {{তথ্য অনুপস্থিত}} |- | বাবা || {{তথ্য অনুপস্থিত}} || ১৯০৩–১৯৭৫ |- | মা || {{তথ্য অনুপস্থিত|?}} || ১৯০৫–১৯৭৮ |}   সম্পর্ক  নাম  তারিখ স্বয়ং  রবি   বাবা    ১৯০৩–১৯৭৫ মা    ১৯০৫–১৯৭৮   টেমপ্লেটতথ্য   ট্র্যাকিং বিষয়শ্রেণী
সরকারি শাহ্‌ আব্দুর রউফ কলেজ হলো রংপুর জেলার পীরগঞ্জ উপজেলায় একটি সরকারি মহাবিদ্যালয়। ১৯৭০ সালে প্রতিষ্ঠানটি রংপুর-বগুড়া মহাসড়কের পীরগঞ্জ উপজেলার বাসষ্ট্যাণ্ড থেকে সোজা পশ্চিম দিকে শাহ্ আব্দুর রউফ কলেজ অবস্থিত। বর্তমানে এখানে উচ্চমাধ্যমিক স্তর এবং জাতীয় বিশ্ববিদ্যালয়ের অধীনে স্নাতক (পাশ) ও ৯টি বিষয়ে স্নাতক (সম্মান) কোর্স চালু আছে। ২০১৮ সালের কলেজটির উচ্চমাধ্যমিক স্তর এবং ২০২৩ সালে স্নাতক স্তর সরকারিকরণ করা হয়।  ইতিহাস রংপুর জেলার পীরগঞ্জ উপজেলার রাজনীতিবিদ কাজী আব্দুল হালিমের নেতৃত্বে বিভিন্ন ব্যক্তিবর্গের প্রচেষ্টায় ১৯৭০ সালে শাহ্‌ আব্দুর রউফ কলেজ স্থাপিত হয় ।  স্বীকৃতি/প্রথম অনুমতির তারিখ  ৬ নভেম্বর ১৯৭০ - উচ্চ মাধ্যমিক  ২৮ মার্চ ১৯৮৫ - স্নাতক(পাশ)  ২৩ ফেব্রুয়ারি ২০১২ - স্নাতক (সম্মান)  উপলব্ধ কোর্স  উচ্চ মাধ্যমিক  বিজ্ঞান বিভাগ (আসন ১৭৫)  মানবিকবিভাগ (আসন ১৮৫)  বানিজ্য বিভাগ (আসন ১৫০)  স্নাতক ডিগ্রি (পাস)  বিএ (পাস)  বিএসএস (পাস)  বি.এসসি. (পাস)  বিবিএস (পাস)  স্নাতক ডিগ্রি সম্মান   বাংলা  ইতিহাস  ইসলামিক ইতিহাস ও সংস্কৃতি  দর্শন  রাষ্টবিজ্ঞান  সমাজবিজ্ঞান  ব্যবস্থাপনা  উদ্ভিদ বিদ্যা  ভূগোল এবং পরিবেশ  শিক্ষার্থী ২০২৪ সালের তথ্যানুসারে উচ্চ মাধ্যমিক স্তরে ৭১৭ জন, স্নাতক (পাশ) স্তরে ১২১৪ জন এবং স্নাতক (সম্মান) স্তরে ৩৬৪০ জন মিলে মোট ৫৫৭১ জন শিক্ষার্থী শিক্ষাগ্রহণ করছে।  ফলাফল ২০০৯ থেকে ২০২৪ সালের মধ্যে মোট ৬,৩৯৫ শিক্ষার্থী এইচএসসি পরীক্ষায় অংশ নিয়েছে। এর মধ্যে ৪,৩৯৪ জন পাস করেছে এবং ২,০০১ জন অকৃতকার্য হয়েছে। এছাড়া, ৩৮৬ জন শিক্ষার্থী এ+ অর্জন করেছে এবং গড় পাসের হার দাঁড়িয়েছে ৬৮.৭১%। তথ্যসূত্র  বিষয়শ্রেণী:রংপুর জেলার মহাবিদ্যালয় বিষয়শ্রেণী:পীরগঞ্জ উপজেলা, রংপুর বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
লিংক৩ টেকনোলজিস লিমিটেড যা লিংক৩ নামেও পরিচিত, এটি বাংলাদেশের রাজধানী ঢাকা এবং গুরুত্বপূর্ণ শহর ভিত্তিক একটি আইটি এবং ইন্টারনেট সেবা প্রদানকারী প্রতিষ্ঠান।  ইতিহাস লিংক৩ টেকনোলজিস লিমিটেড ২০০০ সালে ঢাকায় শেখ রায়হান আহমেদ এবং সাজ্জিদ হায়দার পাশা দ্বারা প্রতিষ্ঠিত হয়েছিল। লিংক৩ হল বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) একটি সরকারি লাইসেন্সধারী প্রতিষ্ঠান যা দেশব্যাপী ইন্টারনেট সংযোগ ও ইন্টারনেট সেবা এবং বাংলাদেশের মধ্যে তথ্য যোগাযোগ পরিষেবা প্রদান করে। এটি বিটিআরসি থেকে আইএসপি লাইসেন্সধারী, যার লাইসেন্স নং- বিটিআরসি/এলএল/আইএসপি-দেশব্যাপী (১০) লিংক৩/২০০৮-৭৯।  এছাড়াও, লিংক৩ টেকনোলজিস লিমিটেড বিটিআরসি অনুমোদিত ইন্টারনেট প্রটোকল টেলিফোনি সার্ভিস প্রোভাইডার (আইপিটিএসপি) লাইসেন্সধারী একটি প্রতিষ্ঠান, যা ২০০৯ সালের সেপ্টেম্বরে প্রতিষ্ঠানটি অনুমোদন পায়। তখন থেকে লিংক৩ টেকনোলজিস লিমিটেড তার গ্রাহকদের আইপি টেলিফোনি সেবা প্রদান করে আসছে। লিংক৩-এর অভ্যন্তরীণ মোবাইল/পিএসটিএন ফোন কলগুলির জন্য আইসিএক্স (ইন্টার কমিউনিকেশন এক্সচেঞ্জ) এবং আইএসডি কলগুলির জন্য আইজিডাব্লিউ (আন্তর্জাতিক গেটওয়ে) এর সাথে অতিরিক্ত সংযোগ রয়েছে।  দেশের অভ্যন্তরীণ ইন্টারনেট সংযোগ প্রদানের জন্য বিটিআরসির অনুমোদনের নিয়ে, আইপিটিএস লিংক৩ দেশব্যাপী ৬৪টি জেলায় নেটওয়ার্ক তৈরি করেছে। লিংক৩ টেকনোলজিস লিমিটেড তার দেশব্যাপী নেটওয়ার্ক তৈরির জন্য ২৬২টি পৃথক পিওপি (পয়েন্ট অব প্রেজেন্স) স্থাপন করেছে।  সম্প্রসারণ পরিকল্পনা প্রতিষ্ঠানটি ইতিমধ্যেই হোয়াটসঅ্যাপ এবং ভাইবারের মতো স্থানীয় যোগাযোগের অ্যাপস চালু করার জন্য বাংলাদেশ সরকারের কাছে আবেদন করেছে।  আরও দেখুন  বাংলাদেশ টেলিযোগাযোগ নিয়ন্ত্রণ কমিশন  বাংলাদেশ টেলিকমিউনিকেশন্স কোম্পানি লিমিটেড  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:বাংলাদেশের ইন্টারনেট সেবা প্রদানকারী বিষয়শ্রেণী:বাংলাদেশের টেলিযোগাযোগ কোম্পানি বিষয়শ্রেণী:ঢাকা ভিত্তিক কোম্পানি বিষয়শ্রেণী:২০০০-এ প্রতিষ্ঠিত বাংলাদেশী কোম্পানি বিষয়শ্রেণী:২০০০-এ প্রতিষ্ঠিত প্রযুক্তি কোম্পানি
right|thumbnail|300px|মার্চিসন উল্কাপিণ্ডের খণ্ডাংশ। টেস্ট টিউবে খণ্ড খণ্ড অনেক অংশ দেখা যাচ্ছে। মার্চিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি।  ২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"  ২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে।  তথ্যসূত্র   বহিঃসংযোগ   Murchison's Amino Acids: Tainted Evidence?  - Anne M. Rosenthal রচিত প্রবন্ধ।  Life's Raw Materials May Have Come From The Stars, Scientists Confirm - সাইন্স ডেইলিতে মার্চিসন গবেষণার সাম্প্রতিক খবর  We may all be space aliens: study - এবিসি নিউজের সংবাদ  বিষয়শ্রেণী:উল্কাপিণ্ড বিষয়শ্রেণী:জীবনের উৎস বিষয়শ্রেণী:জ্যোতির্জীববিজ্ঞান
মেলানি অ্যান উইনিগার (জন্ম: ২২ জানুয়ারী ১৯৭৯) একজন সুইজারল্যান্ডীয়-কানাডীয় অভিনেত্রী, মডেল এবং সুন্দরী প্রতিযোগিতার খেতাবধারী, যিনি মিস সুইজারল্যান্ড ১৯৯৬ জিতেছেন।   প্রাথমিক জীবন এবং শিক্ষা  উইনিগারের জন্ম ১৯৭৯ সালের ২২ জানুয়ারী সুইজারল্যান্ডের জুরিখে ক্যারল উইনিগার (জন্মনাম ল্যাটিমার; জন্ম ১৯৪৯) এবং ফিলিপ মার্কাস উইনিগার (জন্ম ১৯৫২), একজন প্রাক্তন ড্রাম বাদক এবং মডেল, যিনি পরে একজন গহনা ব্যবসায়ী হয়ে ওঠেন, তার ঘরে।  তার বাবা সুইজারল্যান্ডীয় ও তার মা আংশিক ভারতীয় বংশোদ্ভূত কানাডীয়।   শৈশবে তার বাবা-মা টিকিনোর লোসোনে চলে যান যেখানে তিনি মূলত বেড়ে ওঠেন এবং স্কুলে পড়াশোনা করেন। মডেলিং ক্যারিয়ার গড়ার জন্য তিনি উচ্চ বিদ্যালয় ছেড়ে দেন।  উইনিগার পরে লস অ্যাঞ্জেলেসের লি স্ট্রাসবার্গ থিয়েটার অ্যান্ড ফিল্ম ইনস্টিটিউটে দুই বছর অভিনয় অধ্যয়ন করেন।   তথ্যসূত্র    বাহ্যিক লিঙ্কগুলি      বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বংশোদ্ভূত কানাডীয় ব্যক্তি বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় নারী মডেল বিষয়শ্রেণী:সুইজারল্যান্ডীয় চলচ্চিত্র অভিনেত্রী বিষয়শ্রেণী:মিস ইউনিভার্স ১৯৯৭-এর প্রতিযোগী বিষয়শ্রেণী:ভারতীয় বংশোদ্ভূত সুইজারল্যান্ডীয় ব্যক্তি বিষয়শ্রেণী:কানাডীয় বংশোদ্ভূত সুইজারল্যান্ডীয় ব্যক্তি বিষয়শ্রেণী:সুইজারল্যান্ডীয় নারী মডেল বিষয়শ্রেণী:মিস ওয়ার্ল্ড ১৯৯৬ প্রতিনিধি বিষয়শ্রেণী:মিস সুইজারল্যান্ড বিজয়ী
এরিক জেরেমি এডগার ডিয়ার ( ; জন্ম: ১৫ জানুয়ারি ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন রক্ষণভাগের খেলোয়াড় অথবা মধ্যমাঠের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হলেও, তিনি রক্ষণাত্মক মধ্যমাঠের খেলোয়াড়, সেন্টার-ব্যাক এবং রাইট ব্যাক হিসেবে খেলে থাকেন।  ডিয়ার পর্তুগালে তার শৈশব অতিবাহিত করেছেন, যেখানে তিনি পর্তুগিজ ক্লাব স্পোর্তিং সিপির যুব পর্যায়ের হয়ে খেলার মাধ্যমে ফুটবল জগতে পদার্পণ করেন। প্রথমে তিনি একজন বদল খেলোয়াড় হিসেবে বেঞ্চে থাকতেন, পরবর্তীতে ২০১২ সালে তিনি ক্লাবটির জ্যেষ্ঠ পর্যায়ের হয়ে অভিষেক করেন। এরপূর্বে তিনি এক মৌসুমের জন্য এভার্টনের যুব পর্যায়ে ধারে খেলেছেন। ২০১৪ সালে, তিনি টটেনহ্যাম হটস্পারের সাথে ৪ মিলিয়ন ইউরোর বিনিময়ে ৫ বছরের জন্য চুক্তি স্বাক্ষর করেন।  পর্তুগাল হতে ডাক পাওয়া সত্ত্বেও, ডিয়ার আন্তর্জাতিক পর্যায়ে ইংল্যান্ডকে প্রতিনিধিত্ব করার জন্য বেছে নেন। তিনি ২০১৫ সালের নভেম্বর মাসে ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন, এবং তিনি ২০১৬ উয়েফা ইউরোর ইংল্যান্ড দলের একজন সদস্য ছিলেন।   ক্যারিয়ার পরিসংখ্যান   আন্তর্জাতিক   + জাতীয় দল এবং সাল অনুযায়ী উপস্থিতি এবং গোলসংখ্যাজাতীয় দলসালউপস্থিতি গোলইংল্যান্ড২০১৫২০২০১৬১৩২২০১৭৮১২০১৮২০মোট২৫৩   সম্মাননা  টটেনহ্যাম হটস্পার  ইএফএল কাপ রানার-আপ: ২০১৪–১৫   তথ্যসূত্র    বহিঃসংযোগ    Eric Dier profile at the Tottenham Hotspur F.C. website  Eric Dier profile  at the Football Association website    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:পর্তুগালে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পর্তুগালের নাগরিকীকৃত নাগরিক বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
রোমান শাসনের সময় সিরিয়ার প্যালেস্টাইনে সংগঠিত গণহত্যা সমূহ  নামসময়স্থানএর জন্য দায়ী দলমৃত সংখ্যামন্তব্যশমরিটান বিদ্রোহের সময় গণহত্যা৩৬ CEমাউন্ট গেরিজিমপন্তিয়াস পিলেট এবং প্রাচীন রোমঅজানা সংখ্যক সামারিটানরাসামারিটানরা ৩৬ খ্রিস্টাব্দে রোমানদের বিরুদ্ধে বিদ্রোহ করে। একজন ধর্মান্ধ ব্যক্তি তাদের সবাইকে একত্রে গেরিজিম পর্বতে আমন্ত্রণ করে একত্র করে।  তাদের শেখানো পবিত্র মন্ত্র গুলো প্রকাশ করার প্রতিশ্রুতি দিয়ে, সেখানে মোজেস দ্বারা তাদেরকে কবর দেওয়া হয়েছিল। বিদ্রোহীদেরকে পন্টিয়াস পিলেটের আদেশে নির্মমভাবে হত্যা করা হয়েছিল।.প্রথম ইহুদি ও রোমান যুদ্ধের সময় গণহত্যা৬৭ খ্রিস্টাব্দমাউন্ট গেরিজিমরোমান সৈন্য বাহিনী১১,৬০০ সামারিটান এবং ইহুদিJews and Samaritans: The Origins and History of Their Early Relations, pg 223, pub Oxford University Press, 13 Jun 2013, Gary N. Knopper.এর মাধ্যমে এরা তাদের অনেক বড় একটি বিপর্যয় নিয়ে এসেছিল   তথ্যসূত্র     বিষয়শ্রেণী:রোমান গণহত্যা বিষয়শ্রেণী:দেশ অনুযায়ী হত্যাকাণ্ডের তালিকা